બીજા દિવસે વાર્ષિકોત્સવ માટેના પ્રેક્ટિસ રૂમમાં મેં ઓનલાઈન વીડિયો જોઈને ડેન્જરસ વાળું સોન્ગ શરૂ કરી ડાન્સ કરવાનું નક્કી કર્યું. મેં એની પ્રેક્ટિસ પણ શરૂ કરી દીધી. ત્રણ દિવસ સતત પ્રેક્ટીસ કરવાથી કે કોણ જાણે કેમ પણ ત્યારે હું બીમાર પડ્યો. એટલે અનિચ્છાએ હું વાર્ષિકોત્સવમાંથી ડ્રોપ આઉટ થયો. હવે મારુ જૂનુન વધ્યું મેં ફરીથી ઘરમાં જ પ્રેક્ટીસ શરૂ કરી દીધી. ત્યારે કંઇક નવું શીખવાનો ઉત્સાહ પણ હતો. એવો સમય પણ આવ્યો જ્યારે મને લાગતું હતું કે મેં બહુ મોટું કામ હાથમાં લઈ લીધું છે.